text: Isslag i hele Syd- og Sønderjylland
  07 januar 2017 kl. 06.13
  Efter en morgen med flere færdselsuheld advarer DMI nu om isslag i hele Syd- og Sønderjylland.
  Lørdag morgen melder politiet i Syd- og Sønderjylland om flere færdselsheld på grund af isslag.
  Ifølge DMI kan der være isslag i hele Sydøstjylland og Syddanmark. Derfor opfordrer politiet nu til at køre forsigtigt og nedsætte hastigheden.
  
  